Mohammed Ali fra Nørresundby er klar med sin første CD. Den udkommer d. 8. juni.

Mohammed Ali, der blev kendt i underholdnings-programmet X-factor på DR1, er nu færdig med indspilningen af sin debutplade. Den har fået titlen "Keep It Simple". "Keep It Simple" er i butikkerne fra den 8. juni. Allerede nu hitter Mohammeds første single "Rocket"i radioen. - Jeg synes cd'ens titel passer godt til mig. For jeg prøver bare at være mig selv. Man skal ikke gøre alt muligt for at prøve at blive accepteret - man skal bare gøre det simpelt, siger Mohammed Ali. Mohammed Ali er 15 år og bor i Nørresundby.